Държавен вестник, бр. 71, 2010 г., стр. 25

БРОЙ  71	
Д Ъ Р Ж А В Е Н  В Е С Т Н И К 	
СТР.  25  
(2) За тази цел Президентът има по-специ­
ално следните функции и правомощия:
(а) да предприема всички необходими мерки 
за осигуряване функционирането на Евро­
пейското патентно ведомство, включително 
приемане на вътрешни административни ин­
струкции и информиране на обществеността; 
(б) доколкото тази конвенция не предвижда 
друго, той определя кои дейности се изпъл­
няват от Европейското патентно ведомство в 
Мюнхен и кои – от клона му в Хага съответно;
(в) може да внася в Административния съвет 
предложения за изменение на тази конвенция, 
за общи правилници или за решения, които 
са от компетентността на Административния 
съвет;
(г) изготвя и изпълнява бюджета, както 
и всеки изменен или допълнителен бюджет; 
(д) ежегодно представя в Административ­
ния съвет отчет на ръководството;
(е) упражнява контрол върху служителите;
(ж) съгласно член 11 той назначава слу­
жителите и решава за повишаването им в 
длъжност;
(з) упражнява дисциплинарен контрол 
върху служителите, с изключение на тези, 
посочени в член 11, като може да внася в 
Административния съвет предложения за 
дисциплинарно наказание на служителите, 
посочени в член 11, алинеи 2 и 3;
(и) може да делегира своите функции и 
правомощия.
(3) В помощ на Президента работят негови 
заместници. Когато Президентът отсъства 
или е възпрепятстван, един от неговите за­
местници заема мястото му в съответствие 
с определената от Административния съвет 
процедура.
Член 11
Назначаване на висшестоящи служители
(1) Президентът на Европейското патентно 
ведомство се назначава от Административния 
съвет.
(2) Вицепрезидентите се назначават от 
Административния съвет след консултация 
с Президента на Европейското патентно ве­
домство.
(3) Членовете и председателите на колеги­
ите по жалбите и на Разширената колегия по 
жалбите се назначават от Административния 
съвет по предложение на Президента на Ев­
ропейското патентно ведомство. Те могат да 
бъдат преназначавани от Административния 
съвет след консултации с Президента на Ев­
ропейското патентно ведомство.
(4) Административният съвет упражнява 
дисциплинарен контрол върху служителите, 
посочени в алинеи 1 до 3.
(5) След консултации с Президента на 
Европейското патентно ведомство Админи­
стративният съвет може също така да назна­
чава за членове на Разширената колегия по 
жалбите членове на национални съдилища 
или квазисъдебни органи на договарящите 
страни с юридическа квалификация, които 
могат да продължават своята съдебна дей­
ност на национално ниво. Те се назначават 
за срок три години с възможност да бъдат 
преназначавани.
Член 12
Служебно задължение
Служителите на Европейското патентно 
ведомство са задължени да не разкриват и 
да не се възползват от информация, която по 
същество представлява служебна тайна, дори 
след като напуснат ведомството.
Член 13
Спорове между Организацията и служите­
лите на Европейското патентно ведомство
(1) Служители и бивши служители на 
Европейското патентно ведомство или техни 
правоприемници могат да се обръщат към 
Административния съд на Международната 
организация по труда в случаи на спорове 
с Европейската патентна организация в съ­
ответствие със статута на съда, в рамките и 
съгласно условията, изложени в Служебния 
правилник за щатните служители или Пра­
вилника за пенсионно осигуряване, или про­
изтичащи от условията за наемане на работа 
на други служители.
(2) Жалба може да се подава само при 
условие, че засегнатото лице е изчерпало 
всички други възможности за обжалване, 
с които разполага съгласно Служебния ре­
гламент за щатните служители, Регламента 
за пенсионно осигуряване или условията за 
наемане на работа.
Член 14
Езици на Европейското патентно ведомство, 
европейските патентни заявки и други до­
кументи
(1) Официалните езици на Европейското 
патентно ведомство са английски, френски 
и немски.
(2) Европейската патентна заявка се пода­
ва на един от официалните езици или ако е 
подадена на друг език, се превежда на един 
от официалните езици съгласно Правилника 
за прилагане. По време на процедурата пред 
Европейското патентно ведомство преводът 
може да бъде приведен в съответствие със 
заявката, така както е подадена. В случай че 
изискваният превод не бъде подаден в срок, 
заявката се счита за оттеглена.
(3) Официалният език на Европейското 
патентно ведомство, на който европейската 
патентна заявка е подадена или на който е 
преведена, се използва за език на процедурата 
при всички производства пред Европейското 
патентно ведомство, освен ако Правилникът 
за прилагане предвижда друго.